system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Hotel Timișoara.
assistant
Hotel Timișoara este un hotel din Timișoara. A fost construit după planurile arhitectului László Székely.

Clădirea veche, aflată cu fața spre Piața Operei, a fost construită de un consorțiu de bănci șvăbesti locale, cunoscut sub numele de "Băncile Bănățene Reunite". După 1930, consorțiul le-a cerut arhitecților László Székely și Mathias Hubert să le proiecteze ca sediu o clădire impunătoare, cu șase etaje. O parte a clădirii urma să fie hotel. Lucrările s-au finalizat în 1933. Denumirea clădirii era Pensionul Central, adică hotel și pensiune.

Între 1975-1978 a fost extins pe locul unde se afla fosta chestură a poliției, care a fost demolată. Proiectant a fost arhitectul Gh. Gârleanu.

Hotel Timișoara a fost renovat complet în 2007-2008. De acum datează și cele două ascensoare ultramoderne. Parcarea acomodează 60 de parcaje și este supravegheată 24 din 24. 

În 2010, Hotelul Timișoara a intrat într-un amplu program de transformare. După renovarea fațadei, finalizată în 2009, Grupul de firme Bega a investit 4,5 milioane de euro pentru transformarea clădirii istorice în primul hotel de 5 stele din Timișoara. 

„Cea mai spectaculoasă transformare o va suferi holul de intrare în hotel. Acesta va corespunde exigenței standardelor de 5 stele și, în premieră pentru România, va fi completat de o galerie de artă - Galeria Calina, un nume deja consacrat în domeniul artei românești“ (www.ziuadevest.ro ).

În total sunt preconizate în jur de 220 de camere, 95% în regim de dublă, adică 550 de locuri de cazare, ceea ce reprezintă cea mai mare capacitatea hotelieră din Timișoara.

Legături externe 
 Situl oficial al hotelului 

Timișoara
Clădiri și structuri proiectate de László Székely